લખનઉ : કોંગ્રેસ ગઠબંધન બાદ સમાજવાદી પાર્ટીએ વિધાનસભા ચૂંટણી માટે ઉમેદવારોની ત્રીજી યાદી પણ બહાર પાડી દીધી છે. 3 સીટો પર ઉમેદવાર બદલવામાં આવ્યા છે અને 37 સીટો પર કેડિડેટની જાહેરાત કરી છે. મુલાયમસિંહ યાદવને નાની વહુ અપર્ણા યાદવ લખનઉ કેન્ટ વિસ્તારમાંથી ચૂંટણી લડશે. ભાજપની તરફથી અહીં રીટા બહુગુણા જોશી ઉમેદવાર છે. લખનઉ કેન્ટ કોંગ્રેસનો ગઢ રહ્યો છે, પરંતુ રીટાએ ભાજપ સાથે જોડાયા બાદ સમીકરણ બદલાઇ ચુક્યું છે.